Document ID: /roh_data/filtered/fineweb-2-filterrobots_roh.jsonl.gz/48696

El quinta che la branscha da viagiar cuntanschia quest onn 80 pertschient da la svieuta dal 2019. Ils pretschs da benzin e kerosin che creschian, vegnian ad avair consequenzas pir l’atun.
La prontadad da dar ora daners per viadis saja uss pli gronda. Las Svizras ed ils Svizzers hajan spargnà bunamain dus onns daners. Er il ferm franc promovia er il gust da viagiar. La pandemia e la guerra en l’Ucraina sajan stadas cesuras per la branscha, ha manegià Martin Wittwer da l’Uniun svizra da viagiar.
Er viadis da fatschenta dettia puspè dapli, dentant betg pli en las dimensiuns sco avant la pandemia. Conferenzas per video sajan numnadamain sa cumprovadas en il fratemp.